《高忠宪公水居敬赋》
清代·黄世则

一楼小于舟，四面蒹葭水。湖山环堵间，人生洼濛里。

缅公衣带环，盛节秉青史。心共止水清，名并高山峙。

想当读书时，弥望俱可喜。遥山带书帷，浦溆环髹几。

子往不速来，季思亦时止。相携月波上，湖干月正起。

今我来斯楼，嗟踰二十纪。归焉鲁灵光，春风在中沚。

作者简介：黄世则(1737-1778)，字正衡，号可亭。清乾隆时无锡人。国子生。工诗古文辞，善琴。有《半舫诗钞》。